KOMISSION ASETUS (EY) N:o 2517/94, annettu 18 päivänä lokakuuta 1994, jatkuvan tarjouskilpailun avaamisesta oliiviöljyn vientitukien määrittämiseksi markkinointivuodeksi 1994/1995



Virallinen lehti nro L 268 , 19/10/1994 s. 0003 - 0005

Suomenk. erityispainos Alue 3 Nide 61 s. 0166

Ruotsink. erityispainos Alue 3 Nide 61 s. 0166



KOMISSION ASETUS (EY) N:o 2517/94, annettu 18 päivänä lokakuuta 1994, jatkuvan tarjouskilpailun avaamisesta oliiviöljyn vientitukien määrittämiseksi markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ottaa huomioon oliiviöljyn vientiin sovellettavista tuista ja maksuista 26 päivänä toukokuuta 1986 annetun neuvoston asetuksen (ETY) N:o 1650/86(3) ja erityisesti sen 5 ja 7 artiklan sekä katsoo, että saatavissa olevat tiedot oliiviöljyn maailmanmarkkinatilanteesta eivät vaikuta riittäviltä tukien vahvistamiseksi ainoastaan tavanomaista menettelyä noudattaen; tämän vuoksi olisi lähikuukausien osalta säädettävä mahdollisuudesta vahvistaa tuen määrät tarjouskilpailumenettelyllä ja avattava jatkuva tarjouskilpailu, oliiviöljyn maailmanmarkkinoiden tietyn erityiskysynnän vuoksi olisi säädettävä mahdollisuudesta muuttaa jatkuvan tarjouskilpailun tiettyjä edellytyksiä, tarjouskilpailun erityislaadun vuoksi olisi säädettävä sen kulkua koskevista yksityiskohtaisista säännöistä, joiden avulla eri jäsenvaltioiden taloudelliset toimijat voivat osallistua siihen samanarvoisin edellytyksin ja jotka samalla antavat tarjousten pätevyyttä koskevat tietyt takuut, tarjouskilpailun moitteettoman sujumisen varmistamiseksi on myös tarpeen säätää tukien vahvistamista ja tarjouskilpailun ratkaisemista koskevista menettelyistä, komission asetuksessa (ETY) N:o 3665/87(4), sellaisena kuin se on viimeksi muutettuna asetuksella (EY) N:o 1829/94(5), säädetään maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä; komission asetuksessa (ETY) N:o 3719/88(6), sellaisena kuin se on viimeksi muutettuna asetuksella (EY) N:o 1897/94(7), säädetään maataloustuotteiden vienti- ja ennakkovahvistustodistusjärjestelmän soveltamista koskevista yhteisistä yksityiskohtaisista säännöistä; näitä asetuksia sovelletaan oliiviöljyyn; näitä yhteisiä säännöksiä olisi täydennettävä tietyillä erityisillä säännöksillä, ja tässä asetuksessa säädetyt toimenpiteet ovat rasva-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Järjestetään jatkuva tarjouskilpailu seuraaviin CN-koodeihin kuuluvan oliiviöljyn vientitukien määrittämiseksi: - 1509 10 90, - 1509 90 00, - 1510 00 90. 2. Jatkuva tarjouskilpailu on avoinna 31 päivään lokakuuta 1995. Sen aikana toteutetaan osittaisia tarjouskilpailuja. 2 artikla Tämän tarjouskilpailun mukaan ja asetuksen N:o 136/66/ETY 38 artiklassa säädetyn menettelyn mukaisesti komissio voi: a) avata tiettyjen kolmansien maiden öljynkysyntään liittyviä tarjouskilpailuja pakollisiin tarkoituksiin (erityinen tarjouskilpailu), b) rajata laadut tai määrät, joiden osalta voidaan tehdä tarjouksia, c) mitätöidä yhden tai useamman tarjouskilpailun ennen tarjousten esittämiseksi säädettyä määräaikaa, d) jättää tietyt määrämaat tarjouskilpailun ulkopuolelle tai säätää määrämaiden mukaan eriteltyjen tukien myöntämisestä. 3 artikla 1. Osittaisen tarjouskilpailun tarjousten esittämisen määräajat ovat seuraavat: - tammikuun, helmikuun, maaliskuun, huhtikuun, toukokuun, kesäkuun, heinäkuun, syyskuun ja lokakuun osalta: 5 päivästä 9 päivään kello 13 ja 19 päivästä 23 päivään kello 13, - elokuun ja marraskuun osalta: 19 päivästä 23 päivään kello 13. - joulukuun osalta: 10 päivästä 14 päivään kello 13. Tämä määräaika on Belgian paikallisen ajan mukainen. Jos jossakin jäsenvaltiossa määräajan viimeinen päivä on tarjoukset vastaanottavalle elimelle juhlapäivä, määräaika päättyy sitä edeltävänä viimeisenä työpäivänä kello 13. 2. Asianomaiset osallistuvat tarjouskilpailuun joko jättämällä jäsenvaltion toimivaltaiselle elimelle kirjallisen tarjouksen saantitodistusta vastaan tai kyseiselle elimelle lähetettävällä kirjatulla kirjeellä, teleksillä, telekopiolla tai sähkeellä. Jos taloudellinen toimija osallistuu tarjouskilpailuun usean laadun, tarjontamuodon tai, tapauksen mukaan, määrämaan osalta, sen on esitettävä erillinen tarjous jokaisen tapauksen osalta. 3. Tarjouksessa on mainittava: a) tarjouskilpailun avaamisesta annettu asetus ja osittainen tai erityinen tarjouskilpailu, johon tarjous liittyy; b) tarjouksen tekijän nimi ja osoite; c) vietävän oliiviöljyn määrä, laatu ja alanimikkeet sekä öljyn tarjontamuoto, jossa erotetaan enintään viisi litraa vetävissä yksittäispakkauksissa oleva oliiviöljy ja muussa tarjontamuodossa oleva öljy; d) määrämaa, jos tuki eritellään määrämaan mukaan; e) vientituen määrä 100 kilogrammaa oliiviöljyä kohden ecuina ilmaistuna, f) edellä c kohdassa tarkoitetun oliiviöljymäärän osalta annettavan takuun vähimmäismäärä, joka ilmaistaan sen jäsenvaltion valuuttana, jossa tarjous tehdään. 4. Tarjous on pätevä ainoastaan, jos: a) vietävä määrä on vähintään viisi tonnia samanlaatuista, nettosisällöltään enintään viiden litran yksittäispakkauksissa olevaa oliiviöljyä ja vähintään 20 tonnia samanlaatuista muussa tarjontamuodossa olevaa oliiviöljyä; b) ennen tarjousten esittämisen määräajan päättymistä annetaan todiste siitä, että tarjouksen tekijä on antanut tarjouksessa ilmoitetun vakuuden; c) se sisältää kaikki 3 kohdassa tarkoitetut tiedot. 5. Tarjous on pätevä ainoastaan osittaisen tarjouskilpailun tai, tarvittaessa, erityisen tarjouskilpailun osalta. Tarjoukseen voidaan merkitä, että sitä pidetään esitettynä ainoastaan, jos hyväksytty määrä edustaa koko tarjottua määrää tai sen tiettyä osaa. 6. Tarjous sekä 3 ja 4 kohdassa tarkoitetut todisteet ja ilmoitukset on laadittava sen jäsenvaltion, jonka toimivaltainen viranomainen ottaa tarjouksen vastaan, virallisella kielellä tai yhdellä sen virallisista kielistä. 7. Tarjousta, jota ei esitetä tämän asetuksen mukaisesti tai joka sisältää muita kuin tässä asetuksessa säädettyjä edellytyksiä, ei oteta huomioon. 8. Esitettyä tarjousta ei voi peruuttaa. 4 artikla 1. Tarjouksen tekijän on annettava 10 ecun vakuus 100 kilogrammaa vietävää oliiviöljyä kohden. Tarjouskilpailun voittajien osalta tämä vakuus on vientitodistukseen liittyvä vakuus. 2. Asetusta (ETY) N:o 2220/85(8) sovelletaan tässä asetuksessa tarkoitettuihin vakuuksiin. Asetuksen (ETY) N:o 2220/85 20 artiklan mukaan 3 kohdan b alakohdassa lueteltuja velvoitteita sekä säädetyn määräajan noudattamista on pidettävänä pääasiallisina vaatimuksina. 3. Jollei kyseessä ole voittamaton este, vakuus vapautetaan: a) tarjouksentekijöille ainoastaan sen määrän osalta, jota koskevaa tarjousta ei ole hyväksytty; b) tarjouskilpailun voittajille ainoastaan: - sen määrän osalta, jonka osalta ne ovat täyttäneet 9 artiklassa tarkoitettuun todistukseen perustuvan vientivelvollisuuden, jolloin asetuksen (ETY) N:o 3719/88 33 artiklaa sovelletaan edelleen, - jos on esitetty todiste siitä, että oliiviöljy on saapunut määräpaikkaan, kun tarjouskilpailun mukaan määritettyä tukea sovelletaan ainoastaan tiettyihin kolmansiin maihin. 5 artikla 1. Asianomaisen jäsenvaltion toimivaltainen elin arvioi tarjoukset salaisesti. Jollei 2 kohdasta muuta johdu, arvioinnissa läsnäolevat henkilöt ovat vaitiolovelvollisia. 2. Tarjoukset lähetetään komissiolle teleksillä tai telekopiolla nimettömästi viipymättä. 6 artikla 1. Vientituen enimmäismäärä vahvistetaan kunkin 1 artiklassa tarkoitetun alanimikkeen osalta asetuksen N:o 136/66/ETY 38 artiklassa tarkoitettua menettelyä noudattaen ottaen huomioon erityisesti oliiviöljymarkkinoiden yhteisössä ja maailmanmarkkinoilla vallitsevan tilanteen ja ennakoitavissa olevan kehityksen sekä saadut tarjoukset. Vahvistaminen suoritetaan viimeistään kahdeksantena työpäivänä kunkin tarjousten jättämiselle säädetyn määräajan päättymisen jälkeen. 2. Samaa menettelyä noudattaen voidaan myös päättää: - enimmäismäärän vahvistamisesta kunkin osittaisen tarjouskilpailun osalta, - tietyn osittaisen tarjouskilpailun tai erityisen tarjouskilpailun keskeyttämisestä. 3. Tuet eritellään tarjontamuodon mukaan sen perusteella, onko oliiviöljy nettosisällöltään vähintään viiden litran yksittäispakkauksissa tai muussa tarjontamuodossa. 4. Jos on säädetty määräpaikan mukaisesta erittelystä, tuet vahvistetaan kunkin määrämaan erityisen tilanteen mukaan. 5. Tuen määrää tarkistetaan 9 artiklassa tarkoitetun vientitodistuksen voimassaoloaikana kyseisen tuen voi-maantulopäivän ja vienti-ilmoituksen hyväksymispäivän välisenä aikana ilmenneen kynnyshinnan vaihtelun mukaan. 6. Kun vientituen enimmäismäärä on vahvistettu, tarjouskilpailun voittaa se tarjouksentekijä tai ne tar-jouksentekijät, jonka/joiden tarjous on vientituen enimmäismäärän suuruinen tai sitä alhaisempi tarjouksessa ilmoitetun määrän osalta sanotun kuitenkaan rajoittamatta 2 kohdan ensimmäistä luetelmakohtaa. 7 artikla 1. Jos osittaisen tarjouskilpailun osalta on vahvistettu enimmäismäärä, tarjouskilpailu ratkaistaan tuen määrän mukaan alkaen siitä tarjouksentekijästä, jonka tarjouksessa on ilmoitettu alhaisin vientituki, enimmäismäärän kattavaan tarjoukseen asti. 2. Kuitenkin siinä tapauksessa, että 1 kohdassa säädetty ratkaisumenettely johtaisi tiettyä tarjousta huomioon otettaessa enimmäismäärän ylittymiseen, kyseinen tarjouksen tekijä voittaa tarjouskilpailun ainoastaan enimmäismäärän kattamisen mahdollistavan määrän osalta. Tarjoukset, joissa on ilmoitettu sama tuki ja jotka johtaisivat enimmäismäärän ylittymiseen, jos kaikki niiden edustamat määrät hyväksyttäisiin, otetaan huomioon: - suhteessa kussakin tarjouksessa tarkoitettuun koko-naismäärään, - kunkin tarjouskilpailun voittajan osalta erikseen määritettävän enimmäismäärän mukaan. 8 artikla Asianomaisen jäsenvaltion toimivaltaisen elimen on välittömästi ilmoitettava kaikille tarjouksen tekijöille tuloksesta, jonka ne ovat saaneet tarjouskilpailussa. Lisäksi toimi-valtaisen elimen on annettava tarjouskilpailun voittajille hyväksytyn määrän osalta vientitodistus, jonka kohtaan 22 on merkitty tarjouksessa ilmoitettu tuki ja jossa lisäksi täsmennetään öljyn laatu, tarjontamuoto ja tarvittaessa määränpää. 9 artikla Tarjouskilpailun voittajan velvollisuus on viedä tarjouksessa oleva määrä, laatu ja pakkaus samassa vientitodistuksen voimassaoloaikana tarvittaessa tarjouksessa mainittuun määrämaahan. Tätä oikeutta ja näitä velvollisuuksia ei voi siirtää. 10 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1994. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 285, 20.11.1993, s. 9 (3) EYVL N:o L 145, 30.5.1986, s. 8 (4) EYVL N:o L 351, 14.12.1987, s. 1 (5) EYVL N:o L 191, 27.7.1994, s. 5 (6) EYVL N:o L 331, 2.12.1988, s. 1 (7) EYVL N:o L 194, 29.7.1994, s. 4 (8) EYVL N:o 205, 3.8.1985, s. 5